दीनदयाल उपाध्याय ग्राम ज्योति योजना में कल 4 जगह लगेंगे शिविर
दीनदयालउपाध्याय ग्राम ज्योति योजना (12 वीं योजना) के तहत बिजली सबके लिए योजना शुरू हो गई है। इस अभियान के तहत 5 मार्च को अजमेर विद्युत वितरण निगम के क्षेत्र के 10 सर्किल में कुल 40 शिविर लगाए जाएंगे। इसमें प्रतापगढ़ सर्किल में 4 जगह शिविर लगेंगे। निगम के प्रबंध निदेशक मेहाराम विश्नोई ने बताया कि योजना के तहत ऐसे घरेलू आवास, जो कि ग्रामीण क्षेत्रों में विद्युतीकरण के बाद भी विद्युत कनेक्शन से वंचित हैं उन सभी को भी बिजली कनेक्शन उपलब्ध कराने के लिए एपीएल बीपीएल परिवारों को मौके पर ही कनेक्शन दिए जाएंगे। यह शिविर 5 मार्च को प्रतापगढ़ में 4, नागौर में 17, राजसमंद में 5, चित्तौडगढ में 3, भीलवाड़ा, अजमेर, झुंझुनूं, सीकर और डूंगरपुर में 2-2 तथा उदयपुर में एक जगह लगाए जाएंगें। सुबह 10 से शाम 6 बजे तक प्रतापगढ़ सर्किल में चुपना, देवल, धमोतर एवं रतनपुरिया में शिविर लगेंगे। राजसमंद सर्किल में कालेसरिया, गांव गुढ़ा, जीवाड़ा, रेलमगरा अौर पसुंद में होंगे।
hin_Deva hin_Deva